DOI: 10.14457/tu.the.2020.1354
title: แนวทางการพัฒนาสมรรถนะในงานด้านกิจการพลเรือนของชุดปฏิบัติการกิจการพลเรือนในพื้นที่ชายแดน: กรณีศึกษากองกำลังผาเมือง

description: การศึกษาวิจัยครั้งนี้มีวัตถุประสงค์เพื่อศึกษาสมรรถนะในการปฏิบัติงานของชุดปฏิบัติงานด้านกิจการพลเรือน (ชป.กร.) ในพื้นที่ชายแดน เหตุปัจจัยในการปฏิบัติงานของชุดปฏิบัติการกิจการพลเรือน (ชป.กร.) ในพื้นที่ชายแดนให้บรรลุภารกิจ และแนวทางการพัฒนาสมรรถนะในการปฏิบัติงานของชุดปฏิบัติการกิจการพลเรือน (ชป.กร.) ในพื้นที่ชายแดน โดยใช้การวิจัยเชิงคุณภาพเป็นหลัก โดยการศึกษาค้นคว้าข้อมูลและเอกสาร การสัมภาษณ์แบบเจาะลึก (In-depth Interview) กับผู้รู้หรือผู้ให้ข้อมูลที่สำคัญ จำนวน 9 ท่าน ได้แก่ ผู้บริหารและเจ้าหน้าที่ปฏิบัติงาน จำนวน 6 ท่าน และผู้นำชุมชน จำนวน 3 ท่าน ผลการศึกษาพบว่า โครงสร้างภาพรวมและโครงสร้างภายในกองกำลังผาเมืองมีความเหมาะสม และกำลังพลผาเมืองมีการกระจุกตามพื้นที่สำคัญ และอาศัยหน่วยงานภายในของกองทัพบกในทำภารกิจทดแทน สำหรับแผนงานนโยบายและยุทธศาสตร์ และระเบียบการปฏิบัติงานรวมไปถึงนโยบายของผู้บังคับบัญชาสูงสุดมีความชัดเจนในการปฏิบัติงานในส่วนความมั่งคงตามเขตแนวชายแดนมีประสิทธิภาพตามเป้าหมายความมั่งคงที่กำหนดไว้ แต่ในส่วนกิจการพลเรือนยังเป็นแนวทางการปฏิบัติที่กว้าง ส่วนใหญ่เป็นไปตามนโยบายของรัฐบาลและกองทัพบก ซึ่งต้องอาศัยความรู้และประสบการณ์ในการปฏิบัติงานในพื้นที่ส่วนบทบาทของชุดปฏิบัติการกิจการพลเรือนชุดปฏิบัติการกิจการพลเรือน (ชป.กร.) มีภารกิจสำคัญหน้าที่สำคัญด้วยกัน 3 ประการ ได้แก่ การเตรียมสนามรบด้านกิจการพลเรือน การปฏิบัติการจิตวิทยา และการปฏิบัติการทางประชาสัมพันธ์จากภารกิจสำคัญดังกล่าวส่งผลให้หน้าที่หลักในการประสานงานและสนับสนุนการดำเนินงานภารกิจกองทัพบกที่ต้องอาศัยการทำงานเป็นทีมและบูรณาการความร่วมมือกับหน่วยงานอื่น รวมทั้งเสริมสร้างพลังเครือข่ายการมีส่วนร่วมภาคประชาชนให้มีความเข้มแข็ง แต่ในทางปฏิบัติยังพบปัญหาผู้ปฏิบัติงานยังขาดสมรรถนะและคุณสมบัติที่ดีของชุดปฏิบัติการกิจการพลเรือน นอกจากนี้ กระบวนการขับเคลื่อนการปฏิบัติงานส่วนใหญ่ของชุดปฏิบัติการกิจการพลเรือน กองกำลังผาเมืองอาศัยหลักค่านิยมร่วมของกองทัพและคู่มือแนวทางในการปฏิบัติงานที่ส่วนบัญชาการกำหนดแต่อย่างไรก็ตาม หน่วยงานยังไม่ได้ออกแบบกระบวนการที่เป็นระบบอย่างชัดเจนอย่างเป็นรูปธรรม ตั้งแต่กระบวนการสรรหาชุดปฏิบัติการกิจการพลเรือนที่ดีและเหมาะสมกับพื้นที่ การออกแบบกระบวนการหลักและสนับสนุนสนับสนุนในการปฏิบัติงาน การติดตามและประเมินผลอย่างเป็นระบบจากผลการศึกษาวิจัยมีข้อเสนอแนะ ดังนี้ 1) พัฒนาชุดปฏิบัติการกิจการพลเรือนให้มีสมรรถนะที่สำคัญของแต่ละตำแหน่งและสมรรถะของทีม รวมไปถึงการฝึกอบรมและฝึกซ้อมการทำงานร่วมกับฝ่ายพลเรือน 2) ควรมีการปรับตัวและวัฒนธรรมการทำงานข้ามองค์กร เพื่อให้เข้าใจบริบททางพื้นที่ทางสังคม และมีการประเมินสถานการณ์และเข้าใจให้ในความหลากหลายมุมมอง สามารถปรับตัวตามสภาพการณ์และบทบาทหน้าที่ที่ได้รับมอบหมายจากหน่วยงานและหน่วยงานอื่นในลักษณะทำงานเฉพาะกิจได้อย่างเหมาะสม 3) พัฒนาเครือข่ายความร่วมมือทางด้านความมั่งคงมากขึ้น โดยให้หน่วยงานทุกภาคส่วนที่เกี่ยวข้องเข้ามาเป็นส่วนหนึ่ง มีการแลกเปลี่ยนข้อมูลร่วมกันและการปฏิบัติการร่วมกัน เปิดกว้างและเชื่อมโยงข้อมูลร่วมกัน 4) สร้างการมีส่วนร่วมของประชาชนในการรักษาความมั่งคงชายแดน ที่มีจิตสาธารณะในการหวงแหนรักษาชาติ รักษาแผนดิน ร่วมไปถึงความมั่งคงในด้านต่าง ๆ โดยยึดประชาชนเป็นศูนย์กลาง เปิดโอกาสให้ประชาชนมีส่วนร่วม ร่วมคิดและร่วมทำในการแก้ไขปัญหาในพื้นที่ชายแดน และ 5) เพิ่มขีดความสามารถและสมรรถนะของหน่วยงาน โดยกองกำลังผาเมืองควรมีหน่วยงานทางด้านวิชาการและการติดตามประเมินผลและระบบฐานข้อมูลสารสนเทศในการสนับสนุนชุดปฏิบัติการ การติดตามประเมินผลเพื่อนำพัฒนาบทบาทหน้าที่และปฏิบัติการกิจการพลเรือนชายแดนให้สามารถทำงานต่อเนื่องในพื้นที่อย่างมีประสิทธิภาพมากขึ้น